बेनि उनाव दुलाराय बर’ फरायसा आफादनि सोमावसारनायजों नांथाबनायनि उनाव आसाम पुलिसनि मष्ट वान्टेडबो जादोंमोन बिथाङा। 2001 माइथायाव 58 नं तामुलपुर बिधानसभा बियाबआव बिथाङा उदां बिजाथि महरै बिसायख’थि गेलेदोंमोन आरो आसाम बिधानसभासिम गोदान एमएलए महरै बिसायख’ जादोंमोन। 2003 माइथायाव बिएलटिजों जानाय गोरोबथानि उनाव हाग्रामा महिलारी दैदेननाय आन्सलिक राजखान्थिआरी दोलो बिपिएफआव हाबो आरो उनाव बिपिएफनि जानानै खेबनै राज्यो सभानि एमपिबो जायो।